**Kúpna zmluva (Návrh)**

uzavretá podľa ustanovení § 409 a nasl. Zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

**Zmluvné strany**

**Predávajúci:**

Sídlo:

Zastúpený:

IČO:

DIČ:

IČ DPH:

Bankové spojenie:

(ďalej len „predávajúci“)

# a

**Kupujúci:** MARBOX, s.r.o.

Sídlo: Golianova 25, 040 18 Košice - mestská časť Krásna

Zastúpený: Ing. Milan Martinásek, st.

IČO: 36733911

DIČ: 2022314426

IČ DPH: SK 2022314426

Bankové spojenie: Tatra banka a.s.

IBAN: SK 9311 0000 000 2627140137

(ďalej len „kupujúci“ a spoločne „zmluvné strany“)

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk dňa **10.1.2019** pre zákazku s názvom „Technológia práškovej lakovne“.

# Článok I. Predmet zmluvy

1. Predávajúci sa zaväzuje, že kupujúcemu dodá a odovzdá tovar, ktorý je špecifikovaný v Prílohe č.1 k tejto zmluve s názvom Technická špecifikácia „Prášková lakovňa“, ktorá je tak neoddeliteľnou súčasťou tejto zmluvy. Dodaný tovar musí byť nový, bez akýchkoľvek faktických alebo právnych vád, nepoužívaný a nesmú sa na neho vzťahovať práva tretej strany. Súčasťou dodávky tovaru je aj montáž, uvedenie do prevádzky a bezplatné zaškolenie obsluhy (ďalej tiež aj ako „tovar“).
2. Kupujúci sa zaväzuje, že tovar uvedený v ods. 1 tohto článku prevezme a zaplatí zaň dohodnutú cenu uvedenú v čl. IV. tejto zmluvy.
3. Kupujúci nadobúda vlastnícke právo k tovaru, len čo je mu dodaný tovar odovzdaný.

# Článok II. Termín dodania

1. Termín dodania tovaru je najneskôr do 6 (slovom: šiestich) mesiacov odo dňa nadobudnutia účinkov tejto zmluvy.

**Článok III. Miesto a spôsob prevzatia tovaru**

1. Miestom dodania tovaru je prevádzka kupujúceho MARBOX, s.r.o., Golianová 29, 040 18 Košice.
2. Tovar prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.
3. Pri odovzdaní tovaru je predávajúci povinný odovzdať kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie tovaru (najmä, ale nie len záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu v slovenskom jazyku, oprávnenie servisného technika od výrobcu na vykonávanie servisu a zaškolenia obsluhy).

**Článok IV. Kúpna cena a platobné podmienky**

1. Kúpna cena tovaru činí:

Cena bez DPH: EUR

DPH (bude účtovaná v súlade s platnými predpismi v čase fakturácie ) EUR

Cena s DPH EUR

Slovom: .......................................................................................... EUR s DPH

# Cena podľa bodu 1 tohto článku je konečná a nemenná a predávajúci prehlasuje, že zahŕňa všetky jeho náklady spojené s dodaním tovaru a uvedením tovaru do riadnej prevádzky a zaškolením obsluhy.

# Kúpna cena bude uhradená na základe faktúry predávajúceho.

# Platobné podmienky

4.1 Zálohové platby : - 30% z kúpnej ceny po nadobudnutí účinnosti tejto zmluvy,

- 30% z kúpnej ceny pri dodaní kompletného zariadenia lakovne

do výrobných priestorov kupujúceho spolu s dokladmi - nárok na

túto časť kúpnej ceny vzniká na základe protokolárneho odovzdania

tovaru podpísaním preberacieho protokolu, ktorý musí byť potvrdený

oboma zmluvnými stranami,

4.2 Vyúčtovacia faktúra: - 40% z kúpnej ceny - nárok na túto časť kúpnej ceny vzniká po uvedení do prevádzky a zaškolení obsluhy a podpísaním konečného preberacieho protokolu, ktorý musí byť potvrdený oboma zmluvnými stranami.

# Splatnosť faktúr:

* 1. Splatnosť zálohových faktúr je 14 dní od doručenia do sídla kupujúceho.
  2. Splatnosť vyúčtovacej faktúry je 60 dní od doručenia do sídla kupujúceho.
  3. Vyúčtovaciu faktúru predávajúci vystaví po dodaní predmetu zmluvy (t.j. po dodaní tovaru spolu s dokladmi na tovar sa vzťahujúcimi, ďalej po montáži, uvedenia do riadnej prevádzky a zaškolení obsluhy), pričom tovar sa považuje za dodaný jeho riadnym uvedením do prevádzky, zaškolením obsluhy a tiež podpísaním preberacieho protokolu zmluvnými stranami.
  4. Kupujúci si vyhradzuje právo uplatniť zádržné z vyúčtovacej faktúry vo výške 3 % z celkovej kúpnej ceny po dobu záruky. Zádržné kupujúci vyplatí predávajúcemu najneskôr do 30 dní po uplynutí záručnej doby, za toho predpokladu, že nedošlo k jeho využitiu. Kupujúci je oprávnený sumu tvoriacu zádržné alebo jej časť jednostranne započítať na úhradu nákladov spojených s uplatnením vád tovaru, a to najmä na odstránenie vád tovaru alebo dodanie náhradného tovaru tretími osobami, zmluvnú pokutu, či na náhradu škody.

# Ak faktúra neobsahuje všetky náležitosti daňového dokladu v súlade so zákonom 222/2004 Z.z. o dani z pridanej hodnoty v znení neskorších predpisov, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.

# Článok V. Omeškanie a zmluvné pokuty

1. Ak sa predávajúci dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), je povinný zaplatiť kupujúcemu zmluvnú pokutu vo výške 0,2 % z celkovej kúpnej ceny bez DPH, a to za každý deň omeškania.
2. Ak sa kupujúci dostane do omeškania s úhradou faktúry, zaväzuje sa zaplatiť predávajúcemu zmluvnú pokutu vo výške 0,2 % z neuhradenej finančnej čiastky bez DPH.
3. V prípade omeškania predávajúceho s nástupom na servisný úkon podľa tejto zmluvy je predávajúci povinný zaplatiť kupujúcemu zmluvnú pokutu vo výške 200,00 EUR (slovom: dvesto euro) za každý deň omeškania.
4. Ak predávajúci neodstráni vady zariadenia ani po 3 pracovných dňoch od uplatnenia reklamácie, bez ohľadu na to, či nastúpil alebo nenastúpil na servisný úkon, tak je predávajúci povinný zaplatiť kupujúcemu zmluvnú pokutu vo výške 500,00 EUR za každý deň omeškania.

# Článok VI. Subdodávatelia a pravidlá pre zmenu subdodávateľov

1. Predávajúci sa zaväzuje uviesť údaje o všetkých známych subdodávateľoch v  štruktúre podľa prílohy č.2 zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č.2 zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

# Článok VII. Odstúpenie od zmluvy

1. Kupujúci môže od tejto kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 45 dní po dojednanej dobe v tejto zmluve. V takom prípade je predávajúci povinný vrátiť všetky, od objednávateľa prijaté zálohy, do 14 dní od účinkov odstúpenia od zmluvy.
2. Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto zmluve nie je uvedené inak. Všetky náklady a škody súvisiace s odstúpením od kúpnej zmluvy znáša tá zmluvná strana, ktorá zavinila zánik zmluvy.
4. Odstúpenie od zmluvy nadobúda účinnosť nasledujúcim dňom doručenia odstúpenia druhej strane.
5. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
6. Odstúpením od zmluvy zmluva zaniká, keď prejav vôle oprávnenej strany odstúpiť od tejto zmluvy je doručený druhej strane.

# Článok VIII. Záruka a servis

1. Kupujúci je v zmysle povinností kupujúceho podľa zákona povinný prezrieť tovar najneskôr do 30 dní odo dňa jeho uvedenia do prevádzky a zaškolenia obsluhy s ohľadom na druh tovaru. Vada, ktoré sa prejaví počas záručnej doby sa s ohľadom na poskytnutú záruku považuje za vadu, ktorú mal tovar už v deň jeho prevzatia bez ohľadu na prezretie tovaru kupujúcim v lehote podľa tohto bodu zmluvy.
2. Predávajúci preberá záruku za akosť tovaru špecifikovaného v Článku I. tejto zmluvy. Zárukou za akosť predávajúci preberá záväzok, že dodaný tovar bude po dobu záruky spôsobilý na použitie na dohodnutý účel podľa tejto zmluvy a jej príloh a/alebo na obvyklý účel, a že si zachová dohodnuté vlastnosti v tejto zmluve a jej prílohách a/alebo jeho obvyklé vlastnosti.
3. Na tovar sa poskytuje záruka minimálne 24 mesiacov. Záruka začína plynúť odo dňa uvedenia tovaru do prevádzky a zaškolenia obsluhy. Predávajúci sa zaväzuje, že zaškolenie obsluhy a záručný servis bude realizovaný bezplatne prostredníctvom odborne vyškoleného technika. Zmluvné strany sa dohodli na skúšobnej prevádzke zariadenia, ktorá bude trvať 4 týždne od uvedenia zariadenia do prevádzky a zaškolenia obsluhy, po ktorú dobu bude predávajúci poskytovať odbornú súčinnosť pri prevádzke tovaru a zaškolení obsluhy.
4. Pre uplatnenie vád tovaru platia ustanovenia § 436 - § 440 Obchodného zákonníka.
5. V prípade akýchkoľvek vád tovaru počas záručnej doby môže kupujúci:

- požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád,

- alebo požadovať odstránenie vád opravou tovaru, ak sú vady opraviteľné,

- alebo požadovať primeranú zľavu z kúpnej ceny alebo

- odstúpiť od zmluvy.

1. V prípade, ak predávajúci nenastúpi na servisný úkon a/alebo neodstráni vady v lehotách podľa tejto zmluvy, tak kupujúci má právo odstrániť vady prostredníctvom tretej osoby. V tom prípade má kupujúci právo na náhradu škody titulom nákladov na odstránenie vád voči predávajúcemu. V tom prípade, ak kupujúci odstráni vady prostredníctvom tretej osoby v súlade s týmto bodom tejto zmluvy, nespôsobuje to zánik záväzku predávajúceho zo záruky voči kupujúcemu.
2. Záruka neplatí, ak kupujúci nedodrží postupy zaobchádzania s tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil kupujúci úmyselne, resp. preukázateľne nesprávnou manipuláciou s predmetom zmluvy.
3. Nebezpečenstvo škody na tovare prechádza na kupujúceho dňom uvedenia predmetu kúpy do prevádzky, zaškolenia obsluhy a uplynutí 4 týždňov skúšobnej doby podľa tejto zmluvy.
4. Predávajúci sa zaväzuje nastúpiť na servisný úkon do 24 hodín od nahlásenia poruchy. Zároveň sa predávajúci zaväzuje odstrániť záručné vady tovaru v lehote najneskôr do 3 pracovných dní od uplatnenia oprávnenej reklamácie kupujúcim. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré predávajúci uvedie v odovzdávacom protokole. Za servisný úkon sa nepovažuje obhliadka vadného zariadenia.
5. Záručná doba neplynie po tú dobu, po ktorú kupujúci nemôže užívať tovar pre jeho vady, za ktoré zodpovedá predávajúci, t.j. odo dňa zistenia vady kupujúcim až po odstránenie vád.

# Článok IX. Zaškolenie kupujúceho

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

# Článok X. Vyššia moc

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody spôsobené porušením tejto povinnosti.

# Článok XI. Náhrada škody

1. V prípade, ak je v tejto zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

# Článok XII. Riešenie sporov

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

# Článok XIII. Osobitné podmienky

1. Predávajúci sa zaväzuje že strpí výkon kontroly/auditu/overovania súvisiaceho s dodávaným tovarom, prácami a službami oprávnenými osobami kedykoľvek počas platnosti a účinnosti Zmluvy o poskytnutí Nenávratného finančného príspevku uzavretou medzi kupujúcim a poskytovateľom príspevku, a to oprávnenými osobami na výkon tejto kontroly/auditu a zaväzuje sa poskytnúť im všetku potrebnú súčinnosť. V prípade nesplnenia tejto povinnosti predávajúceho má kupujúci právo kedykoľvek odstúpiť od tejto zmluvy.

# Článok XIV. Záverečné ustanovenia

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.
2. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
4. Táto kúpna zmluva je platná dňom podpisu oboma zmluvnými stranami a účinná po splnení odkladacej podmienky, podľa ktorej právne účinky tejto zmluvy nastanú len v prípade, ak dôjde k ukončeniu finančnej ex-post kontroly - schváleniu postupu zadávania zákazky riadiacim orgánom z Operačného programu Výskum a inovácie.
5. Kúpna zmluva má 4 strany, prílohy č. 1 a č. 2 celkom o troch stranách, je vyhotovená v 4 rovnopisoch. Každá zmluvná strana dostane 2 rovnopisy.

Dňa:............................. Dňa:................................

# Predávajúci: Kupujúci:

............................................ ............................................

konateľ Ing. Milan Martinásek st.

konateľ

**Príloha č.1 – Technická špecifikácia „Technológia práškovej lakovne“**

Typové označenie: ...............................................................

Obchodné meno výrobcu: ...............................................................

Pozn. Uviesť " Typové označenie zariadenia a obchodné meno výrobcu"

Doplniť technickú špecifikáciu práškovej lakovne na samostatnom dokumente, ktorý bude tvoriť neoddeliteľnú súčasť tejto zmluvy.

**Príloha č. 2 – Zoznam subdodávateľov**

|  |  |  |  |  |
| --- | --- | --- | --- | --- |
| P.č. | Údaje o subdodávateľoch | Osoba oprávnená konať za subdodávateľa |  | |
| Obchodné meno, sídlo, IČO: | Meno  a priezvisko: | | Adresa pobytu: |
| 1. |  |  | |  |
| 2. |  |  | |  |
| 3. |  |  | |  |
| 4. |  |  | |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\* V prípade nezadania podielu zákazky subdodávateľom, uviesť túto skutočnosť do poznámok.

V ...................................., dňa ....................... .............................................